หลบร้อน กึ่งหนีฝน ไปซุกตัวที่ร้านกาแฟ ร้านนี้เป็นร้านเปิดใหม่ อยู่ย่านสันกำแพง เป็นร้านปลูกผักไฮโดรโปนิกส์ และมาตั้งเป็นร้านกาแฟพร้อมกับขายอาหาร เราผ่านมาเลยแวะชิม

- กาแฟมอร์เฟสเย็น 39 บาท จัดมานมเกือบครึ่งแก้ว รสชาติกาแฟร้านนี้ออกเปรี้ยว รสชาติเข้มข้นมาก ไม่หวานมาก 

- ชาเขียวเย็น 39 บาท เป็นชาเขียวหอมมะลิผสมชาเขียวมัทฉะ รสชาติเข้มข้น หวานกำลังดี

- เฟรนช์ฟรายด์รสชีส 29 บาท หน้าตามาเกินราคา มีซอสมา 2 ชนิด เป็น มายองเนสและซอสมะเขือเทศ รสชาติชีสไม่เข้มข้นมาก แต่ก็ไม่น่าเกียจเกิน ใช้ได้แบบชิลๆ

- ปังยืด 49 บาท ปังยืดได้ไม่สุดมือเท่าไร รสชาติออกหวานเพราะร้านใช้เนยหวาน ชีสยืดไม่มากเท่าไหร่ 

- เจแปนนิสโรล 59 บาท จัดมาหน้าตาดี มี 4 ชิ้น เป็นสาหร่ายห่อผักไฮโดรโปนิกส์ แครอทและปูอัด รสชาติน้ำสลัดเป็นสลัดครีมผสมวาซาบิ อร่อยมาก ผักสดดี

- สลัดโรลปูอัด 49 บาท สั่งมากึ่งซ้ำกับเจแปนนิสโรล เพราะเราไม่คิดว่าเจแปนนิสโรลจะใส่ปูอัด แต่ต่างกันตรงที่ห่อและน้ำสลัด รสชาติน้ำสลัดเป็นครีมผสมกับน้ำสลัดลุยสวน รสชาติแซ่บมาก อร่อยมากๆ